CELEX: 62007CJ0264
Language: sk
Date: 2008-01-31 00:00:00
Title: Rozsudok Súdneho dvora (siedma komora) z 31. januára 2008. # Komisia Európskych spoločenstiev proti Helénskej republike. # Nesplnenie povinnosti členským štátom - Smernica 2000/60/ES - Ochrana a správa vôd - Nevykonanie stanovených analýz - Neoznámenie požadovaných súhrnných správ. # Vec C-264/07.

Rozsudok Súdneho dvora (siedma komora) z 31. januára 2008 – Komisia/Grécko
      (vec C‑264/07)
      „Nesplnenie povinnosti členským štátom – Smernica 2000/60/ES – Ochrana a správa vôd – Nevykonanie stanovených analýz – Neoznámenie požadovaných súhrnných správ“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES) (pozri bod 10)
      Predmet
      
         
               Nesplnenie povinnosti členským štátom – Porušenie článku 5 ods. 1 a článku 15 ods. 2 smernice Európskeho parlamentu a Rady
                  2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva
                  (Ú. v. ES L 327, s. 1; Mim. vyd. 15/005, s. 275) – Nepredloženie súhrnnej správy o analýzach podľa článku 5, pokiaľ ide o niektoré
                  správne územia povodí – Neuskutočnenie analýz a preskúmaní podľa článku 5 ods. 1 smernice
               
            Výrok
      
         
                  1.
               
               
                  
               
               
                  	Helénska republika si tým, že neuskutočnila pre každé správne územie povodia nachádzajúce sa na jej území analýzu jeho charakteristík
                     povodia, analýzu dopadov ľudskej činnosti na stav povrchových a podzemných vôd, ako aj ekonomickú analýzu využívania vody
                     v súlade s technickými špecifikáciami uvedenými v prílohách II a III smernice Európskeho parlamentu a Rady 2000/60/ES z 23. októbra
                     2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva, nesplnila povinnosti,
                     ktoré jej vyplývajú z článku 5 ods. 1 tejto smernice, pričom tým, že nepredložila súhrnné správy o analýzach podľa uvedeného
                     článku, si tiež nesplnila povinnosti, ktoré jej vyplývajú z článku 15 ods. 2 uvedenej smernice.
                  
               
            
         
                  2.
               
               
                  
               
               
                  	Helénska republika je povinná nahradiť trovy konania.